title: Регламент за изпълнение (ЕС) 2016/1045 на Комисията от 28 юни 2016 година за оттегляне на приемането на ангажимента за един производител износител съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

text:
               29.6.2016

               BG

               Официален вестник на Европейския съюз

               L 170/5

         РЕГЛАМЕНТ ЗА ИЗПЪЛНЕНИЕ (ЕС) 2016/1045 НА КОМИСИЯТА
   от 28 юни 2016 година
   за оттегляне на приемането на ангажимента за един производител износител съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния антидъмпингов регламент“), и по-специално член 8 от него,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2) („основния антисубсидиен регламент“), и по-специално член 13 от него,
   като с настоящото уведомява държавите членки,
   като има предвид, че:
   A.   АНГАЖИМЕНТ И ДРУГИ СЪЩЕСТВУВАЩИ МЕРКИ

               (1)

               С Регламент (ЕС) № 513/2013 (3) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули („модули“) и ключови компоненти (т.е. елементи и полупроводникови пластини) с произход или изпратени от Китайската народна република (КНР).

               (2)

               Група производители износители възложиха на Китайската търговска камара за внос и износ на машини и електронни продукти (CCCME) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява набор от индивидуални ценови ангажименти за всеки производител износител, които от съображения за административно удобство са координирани от CCCME.

               (3)

               С Решение 2013/423/ЕС (4) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (5) Комисията измени Регламент (ЕС) № 513/2013, за да се въведат техническите промени, необходими поради приемането на ангажимента, по отношение на временното антидъмпингово мито.

               (4)

               С Регламент за изпълнение (ЕС) № 1238/2013 (6) Съветът наложи окончателно антидъмпингово мито върху вноса в Съюза на модули и елементи с произход или изпратени от КНР („разглежданите продукти“). С Регламент за изпълнение (ЕС) № 1239/2013 (7) Съветът наложи също така окончателно изравнително мито върху вноса в Съюза на разглежданите продукти.

               (5)

               След получаване на уведомление за изменена версия на ценовия ангажимент от страна на група производители износители („производителите износители“) съвместно със CCCME, с Решение за изпълнение 2013/707/ЕС (8) Комисията потвърди приемането на изменения ценови ангажимент („ангажимента“) за периода на прилагане на окончателните мерки. В приложението към настоящото решение са изброени производителите износители, чийто ангажимент бе приет, сред които Zhejiang Xiongtai Photovoltaic Technology Co. Ltd („Shinetime China“), заедно със свързаното с него дружество в Съюза (SHINETIME SOLAR GMBH, „Shinetime Europe“), съвместно попадащи в обхвата на допълнителния код по ТАРИК: B919.

               (6)

               С Решение за изпълнение 2014/657/ЕС (9) Комисията прие предложение от групата производители износители съвместно със CCCME за пояснения относно прилагането на ангажимента по отношение на разглежданите продукти, обхванати от ангажимента, а именно модули и елементи с произход или изпратени от КНР, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-нататък са наречени общо „мерките“.

               (7)

               С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.

               (8)

               С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.

               (9)

               С Регламент за изпълнение (ЕС) 2015/2018 (12) Комисията оттегли приемането на ангажимента за двама производители износители.

               (10)

               С Известие за започване, публикувано в Официален вестник на Европейския съюз
                   (13) на 5 декември 2015 г., Комисията започна разследване с оглед на изтичане на срока на действие на мерките съгласно член 11, параграф 2 от основния антидъмпингов регламент.

               (11)

               С Известие за започване, публикувано в Официален вестник на Европейския съюз
                   (14) на 5 декември 2015 г., Комисията започна разследване с оглед на изтичане на срока на действие на мерките съгласно член 18 от основния антисубсидиен регламент.

               (12)

               С Известие за започване, публикувано в Официален вестник на Европейския съюз
                   (15) на 5 декември 2015 г., Комисията започна и частично междинно преразглеждане съгласно член 11, параграф 3 от основния антидъмпингов регламент и член 19 от основния антисубсидиен регламент.

               (13)

               С Регламент за изпълнение (ЕС) 2016/115 (16) Комисията оттегли приемането на ангажимента за още един производител износител.

               (14)

               С Регламент за изпълнение (ЕС) 2016/185 (17) Комисията разшири обхвата на окончателното антидъмпингово мито, наложено с Регламент за изпълнение (ЕС) № 1238/2013, върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (15)

               С Регламент за изпълнение (ЕС) 2016/184 (18) Комисията разшири обхвата на окончателното изравнително мито, наложено с Регламент за изпълнение (ЕС) № 1239/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и от Тайван.

         Б.   УСЛОВИЯ НА АНГАЖИМЕНТА

               (16)

               Производителите износители се съгласиха, наред с другото, да не продават обхванатия продукт на първия независим клиент в Съюза под определена минимална вносна цена („МВЦ“) в рамките на свързаното годишно равнище на вноса в Съюза („годишно равнище“), определено в ангажимента.

               (17)

               В ангажимента са посочени случаите, представляващи неспазване на ангажимента, като списъкът им не е изчерпателен. Този списък включва, по-специално, издаването на търговска фактура или фактура за препродажба, за която базовата финансова операция (например сумата, действително получена от купувача след корекциите за кредитни/дебитни известия и други подобни) не съответства на номиналната стойност на търговската фактура.
               Производителят износител носи отговорност за случаите на нарушения от страна на свързаните с него лица, посочени в ангажимента.

               (18)

               Съгласно ангажимента производителите износители също така се задължават всяко тримесечие да предоставят на Комисията подробна информация за всичките си продажби за износ и препродажби за Съюза („тримесечните отчети“). Това предполага данните, представени в тези тримесечни отчети, да са пълни и верни, а докладваните сделки напълно да отговарят на условията на ангажимента.

               (19)

               С цел гарантиране на спазването на ангажимента производителите износители се ангажираха също така да предоставят всичката информация, която Комисията счита за необходима.

         В.   КОНТРОЛ НА ПРОИЗВОДИТЕЛИТЕ ИЗНОСИТЕЛИ

               (20)

               При упражняването на контрола във връзка със спазването на ангажимента Комисията провери информацията, която беше предоставена от Shinetime China и свързаното с него дружество в Съюза и беше от значение за ангажимента. Комисията получи също така доказателства от митническите органи на една държава членка на основание член 8, параграф 9 от основния антидъмпингов регламент и член 13, параграф 9 от основния антисубсидиен регламент.

               (21)

               Констатациите, изложени в съображения 22 — 25, се отнасят до проблемите, установени във връзка с Shinetime China и свързаното с него дружество в Съюза, поради които Комисията е длъжна да оттегли приемането на ангажимента по отношение на този производител износител.

         Д.   ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА
   a)   Продажби от Shinetime China

               (22)

               Получените доказателства и публично достъпната информация сочат, че се предполага, че един вносител в Съюза, за който се твърди, че не е свързан, поне за известно време е бил на същия адрес като Shinetime Europe. Този вносител, за който се твърди, че не е свързан, е издал две фактури за препродажба за една сделка със соларни модули до крайния си клиент: в едната от тях е спазена МВЦ, а в другата — не. Номерата на фактурите, броят модули и кодовите номера на продукта на дружеството са идентични. Плащането от крайния потребител по тази сделка е направено към Shinetime China и съответства на стойността на фактурата, за която не е спазена МВЦ. Тази практика е използвана най-малко веднъж.

               (23)

               Освен това получените доказателства сочат, че съществува и друга форма на заобикаляне на ангажимента. Shinetime China е издало проформа фактура под МВЦ за несвързан клиент в Съюза. Този клиент е поел задължение да заплати сумата под МЦВ по сметка на Shinetime China в Хонконг.

         б)   Продажби от Shinetime Europe

               (24)

               Получените доказателства сочат, че Shinetime Europe също е издало две фактури за препродажба за една сделка на соларни модули на първия несвързан клиент в Съюза: в едната от тях е спазена МВЦ, а в другата — не. Номерата на фактурите, броят модули и кодовите номера на продукта на дружеството са идентични. Плащането от първия несвързан клиент в Съюза към Shinetime China по тази сделка съответства на стойността на фактурата, за която не е спазена МВЦ.

               (25)

               Освен това за периода, в който е извършена посочената в съображение 24 сделка, Shinetime Europe не представи на Комисията тримесечен отчет за продажбите.

               (26)

               Комисията оцени представените доказателства и липсата на отчет и заключи, че е налице неспазване на ангажимента.

         Д.   ОБЯВЯВАНЕ НА ФАКТУРА ПО АНГАЖИМЕНТА ЗА НЕДЕЙСТВИТЕЛНА

               (27)

               Получените доказателства сочат, че посочената в съображение 24 фактура за препродажба е свързана със следната сделка:

                           Номер на търговска фактура, придружаваща стоки, предмет на ангажимент:

                           Дата

                           Издадена от

                           Издадена на

                           XTSSG1501-004-CI

                           16 януари 2015 г.

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Поради това, в съответствие с член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013 на Съвета тази фактура се обявява за недействителна. Възникналото митническо задължение в момента на приемане на декларацията за допускане за свободно обращение следва да бъде събрано от националните митнически органи съгласно член 105, параграфи 3—6 от Регламент (ЕС) № 952/2013 на Европейския парламент и на Съвета (19), когато влезе в сила оттеглянето на приемането на ангажимента по отношение на Shinetime China, заедно със свързаното с него дружество в Съюза. Националните митнически органи, отговарящи за събирането на митата, ще бъдат съответно уведомени.
               В този контекст Комисията припомня, че съгласно член 3, параграф 1, буква б) във връзка с приложение III, точка 7 от Регламент за изпълнение (ЕС) № 1238/2013 и член 2, параграф 1, буква б) във връзка с приложение 2, точка 7 от Регламент за изпълнение (ЕС) № 1239/2013 вносът е освободен от мита само ако във фактурата е посочена цената и евентуалните отстъпки. Ако тези условия не са спазени, се дължат мита, дори ако търговската фактура, придружаваща стоките, не e била обявена за невалидна от Комисията.

         Е.   ОЦЕНКА НА ПРАКТИЧЕСКАТА ОСЪЩЕСТВИМОСТ НА АНГАЖИМЕНТА КАТО ЦЯЛО

               (28)

               В ангажимента се посочва, че неговото неспазване от страна на отделен производител износител не води автоматично до оттегляне на приемането на ангажимента по отношение на всички производители износители. При подобни случаи Комисията подлага на оценка въздействието на конкретния случай на неспазване на условията върху практическата осъществимост на ангажимента с оглед на последиците за всички производители износители и за CCCME.

               (29)

               В съответствие с това Комисията направи оценка на въздействието, което случаите на неспазване от страна на Shinetime China и свързаното с него дружество в Съюза оказват върху практическата осъществимост на ангажимента с оглед на последиците за всички производители износители и за CCCME.

               (30)

               Отговорността за тези случаи на неспазване е изцяло на въпросния производител износител; при извършения контрол не е установено системно неспазване от страна на голям брой производители износители или на CCCME.

               (31)

               Поради това заключението на Комисията е, че не е засегнато цялостното функциониране на ангажимента и че за момента не са налице основания за оттегляне на приемането на ангажимента по отношение на всички производители износители и на CCCME.

         Ж.   ПИСМЕНИ ИЗЯВЛЕНИЯ И ИЗСЛУШВАНИЯ

               (32)

               На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент. Дружеството Shinetime China представи коментари от името на Shinetime China и Shinetime Europe и беше изслушано.

      Автентичност на фактурите, издадени от Shinetime China и Shinetime Europe

               (33)

               Shinetime China оспори твърдението, че Shinetime China и Shinetime Europe са издали фактури и фактури за препродажба, за които не е спазена МВЦ. Shinetime China обясни, че вътрешните правила на дружеството изискват всички официални фактури да бъдат подписани и подпечатани. Без подпис и печат върху фактурите, посочени в съображения 23 и 24, Shinetime China не би могло да проследи тези фактури в своята мрежа. Shinetime China потвърди издаването само на една фактура за препродажба, в която е спазена МВЦ.

               (34)

               Комисията отхвърля този довод. Комисията не поставя под въпрос дали фактурите, посочени в предходните съображения, са официални фактури на Shinetime China и официални фактури за препродажба на Shinetime Europe.

               (35)

               Напротив, твърдението на Shinetime China относно автентичността на тези фактури е без значение. Комисията установи, че един несвързан клиент в Съюза се е ангажирал да плати на Shinetime China сума под МВЦ по сделката, посочена в съображение 23. Тази констатация на Комисията се основава на кореспонденция, в която Shinetime China твърди, че не е в състояние да опровергае това твърдение поради напускането на съответния персонал. Комисията счита, че единствения аргумент на Shinetime China, че нито съответната кореспонденция, нито въпросната фактура могат да бъдат проследени в неговата система или че дружеството не разполага със сметка в Хонконг, не е достатъчен за промяна на посочената по-горе констатация.

               (36)

               Освен това Комисията установи, че плащането от първия несвързан клиент в Съюза към Shinetime Europe по посочената в съображение 24 сделка съответства на стойността на фактурата за препродажба, за която не е спазена МВЦ. Поради това, въпреки че Shinetime China твърди, че издадената под МВЦ фактура за препродажба не е автентична, базовата финансова операция (т. е. сумата, действително получена от купувача след корекциите за кредитни/дебитни известия и други подобни) не е в съответствие с номиналната стойност на търговската фактура, за която е потвърдено, че е официалната фактура за препродажба, издадена от Shinetime Europe. Доводите на Shinetime China относно плащането на фактурата са разгледани в съображения 41—48.

      Продажба, извършена от Shinetime China под МВЦ

               (37)

               Shinetime China заяви, че плащането, получено от посочения в съображение 22 вносител, за който се твърди, че не е свързан, е било само авансово плащане. За да обоснове това твърдение, Shinetime China представи експортната документация и извлечение от регистъра на клиентите във връзка с предполагаемо несвързания вносител.

               (38)

               Комисията отхвърля този довод. Доказателствата, получени от националните митнически власти, сочат, че крайният потребител в Съюза е платил директно на Shinetime China фактурата за препродажба, издадена от предполагаемо несвързания вносител, посочен в съображение 22. При това плащане на Shinetime China (под МВЦ) е посочен номерът на фактурата за препродажба, издадена от предполагаемо несвързания вносител.

               (39)

               Извлечението от регистъра на клиентите, без да е подкрепено с допълнителни доказателства за връзката между плащането, получено от предполагаемо несвързания вносител, и сделката с крайния потребител в Съюза, няма никаква тежест и поради това не оборва доказателствата, представени на Shinetime China. Аргументът относно евентуалното авансово плащане от предполагаемо несвързания вносител също е без значение в това отношение.

               (40)

               Ето защо Комисията поддържа констатацията си, че Shinetime China не е спазила ангажимента, продавайки под равнището на МВЦ посредством предполагаемо несвързан вносител в Съюза.

      Продажба, извършена от Shinetime Europe под МВЦ

               (41)

               Shinetime China заяви, че документацията, свързана с посочената в съображение 24 сделка, е в съответствие с изискванията по ангажимента и че е спазена МВЦ. Shinetime China представи съответната експортна документация и митническата декларация.

               (42)

               Комисията отхвърля този довод. Предполагаемото съответствие с МВЦ въз основа на тези документи няма отношение към преценката дали основната платежна операция потвърждава, че МЦВ всъщност е била спазена.

               (43)

               Shinetime China заяви също, че плащането в полза на Shinetime Europe е било само частично. Поради прекратяването на стопанската дейност на Shinetime Europe оставащата сума, включително лихвата за забава, е изплатена на Shinetime China десет месеца по-късно. Shinetime China представи съответното потвърждение за плащане в подкрепа на довода си за частичното плащане.

               (44)

               Комисията не може да приеме това твърдение по следните причини:

               (45)

               Първо, условието за плащане, посочено в съответната фактура за препродажба, несъмнено е 100 % авансово плащане. Освен това никъде в плащането от страна на несвързания клиент в Съюза не е посочено авансово плащане. Напротив, то съдържа фактурата за препродажба и съответства на стойността на фактурата за препродажба, в която не е спазена МВЦ.

               (46)

               Второ, известието за доставка, представено от Shinetime China, сочи, че соларните модули действително са доставени на несвързания клиент в Съюза, въпреки неспазването на срока за плащане. Не е изискано изплащането на оставащата сума почти десет месеца след доставката.

               (47)

               Трето, Shinetime China не представи допълнителни доказателства (например споразумение с клиента относно предполагаемото частично плащане или дебитно известие за лихви за забава) в подкрепа на твърденията си относно предполагаемото частично плащане и плащането на лихви за забава, освен потвърждението за плащането за тези суми.

               (48)

               И накрая, нито едно от предполагаемите искания за плащане, включително искането за лихви за забава, не беше включено в отчет до Комисията.

               (49)

               Поради това Комисията счита аргументите на Shinetime China за неоснователни и потвърждава заключенията си, че Shinetime Europe не е спазила ангажимента, продавайки под МВЦ за несвързан клиент в Съюза.

      Непредставяне на отчет

               (50)

               Shinetime China заяви, че Shinetime Europe е представило със закъснение съответния тримесечен отчет за продажбите. Освен това Shinetime China призна, че не е отчела пред Комисията сделката, посочена в съображение 24.

               (51)

               Ако се остави настрана фактът, че Shinetime China не е спазила задължението си да информира Комисията относно прекратяването на стопанската дейност на Shinetime Europe, Комисията посочва, че задължението за представяне на отчет обхваща всички сделки в рамките на дадено календарно тримесечие. Shinetime Europe не е представила отчет за сделката, посочена в съображение 24, която е била извършена през тримесечие, предхождащо прекратяването на стопанската дейност на дружеството. Поради това Комисията поддържа заключението си, че Shinetime Europe е нарушила задължението за отчитане съгласно ангажимента.

               (52)

               Shinetime China заяви също, че ненавременното подаване на тримесечния отчет не е достатъчно, за да се обяви за недействителна сделката, посочена в съображение 24.

               (53)

               Комисията посочва, че мотивите дадена сделка да бъде обявена за недействителна, са обяснени в съображения 24 и 27. Ненавременното подаване на тримесечния отчет за продажбите, и по-специално фактът, че за въпросната сделка не е докладвано, представляват нарушения на предвиденото в ангажимента задължение за представяне на отчет. Макара да представляват достатъчно основание за оттеглянето на Shinetime China от ангажимента, подобни нарушения не се вземат предвид при оценката относно искането за обявяване на дадена сделка за недействителна.

         З.   ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

               (54)

               Поради това в съответствие с член 8, параграф 9 от основния антидъмпингов регламент, с член 13, параграф 9 от основния антисубсидиен регламент и с условията на ангажимента Комисията стигна до заключението, че приемането на ангажимента по отношение на Shinetime China, заедно със свързаното с него дружество в Съюза, трябва да се оттегли.

               (55)

               Съответно съгласно член 8, параграф 9 от основния антидъмпингов регламент и член 13, параграф 9 от основния антисубсидиен регламент окончателното антидъмпингово мито, наложено с член 1 от Регламент за изпълнение (ЕС) № 1238/2013, и окончателното изравнително мито, наложено с член 1 от Регламент за изпълнение (ЕС) № 1239/2013 на Съвета, се прилагат автоматично за вноса на разглеждания продукт с произход или изпратен от КНР и произведен от Shinetime China (допълнителен код по ТАРИК: B919) от деня на влизане в сила на настоящия регламент.

               (56)

               За сведение, в таблицата в приложението към настоящия регламент са изброени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на ангажимента във връзка с Zhejiang Xiongtai Photovoltaic Technology Co. Ltd, заедно със свързаното с него дружество в Съюза, съвместно попадащи в обхвата на допълнителния код по ТАРИК: B919, се оттегля.
   Член 2
   Търговска фактура № XTSSG1501-004-CI, издадена на 16 януари 2015 г. от Zhejiang Xiongtai Photovoltaic Technology Co. Ltd на SHINETIME SOLAR GMBH, се обявява за недействителна. На националните митнически органи се възлага да съберат митническото задължение, възникнало в момента на приемане на декларацията за допускане за свободно обращение съгласно член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юни 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  ОВ L 188, 18.7.2009 г., стр. 93.

      (3)  ОВ L 152, 5.6.2013 г., стр. 5.

      (4)  ОВ L 209, 3.8.2013 г., стр. 26.

      (5)  ОВ L 209, 3.8.2013 г., стр. 1.

      (6)  ОВ L 325, 5.12.2013 г., стр. 1.

      (7)  ОВ L 325, 5.12.2013 г., стр. 66.

      (8)  ОВ L 325, 5.12.2013 г., стр. 214.

      (9)  ОВ L 270, 11.9.2014 г., стр. 6.

      (10)  ОВ L 139, 5.6.2015 г., стр. 30.

      (11)  ОВ L 218, 19.8.2015 г., стр. 1.

      (12)  ОВ L 295, 12.11.2015 г., стр. 23.

      (13)  ОВ C 405, 5.12.2015 г., стр. 8.

      (14)  ОВ C 405, 5.12.2015 г., стр. 20.

      (15)  ОВ C 405, 5.12.2015 г., стр. 33.

      (16)  ОВ L 23, 29.1.2016 г., стр. 23.

      (17)  ОВ L 37, 12.2.2016 г., стр. 76.

      (18)  ОВ L 37. 12.2.2016 г., стр. 56.

      (19)  ОВ L 269, 10.10.2013 г., стр. 1.

      ПРИЛОЖЕНИЕ

         Списък на дружествата

                  Наименование на дружеството

                  Допълнителен код по ТАРИК

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Регламент за изпълнение (ЕС) 2015/593 на Комисията от 14 април 2015 година за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и защитените географски указания [Reblochon/Reblochon de Savoie (ЗНП)]

text:
               16.4.2015

               BG

               Официален вестник на Европейския съюз

               L 99/5

         РЕГЛАМЕНТ ЗА ИЗПЪЛНЕНИЕ (ЕС) 2015/593 НА КОМИСИЯТА
   от 14 април 2015 година
   за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и защитените географски указания [Reblochon/Reblochon de Savoie (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в продуктовата спецификация на защитеното наименование за произход „Reblochon“/„Reblochon de Savoie“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 828/2003 на Комисията (3).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз заявлението за изменение в съответствие с член 50, параграф 2, буква а) от посочения регламент (4).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в продуктовата спецификация на наименованието „Reblochon“/„Reblochon de Savoie“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 април 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).

      (3)  Регламент (ЕО) № 828/2003 на Комисията от 14 май 2003 г. за изменение на елементи от спецификацията на шестнайсет означения, фигуриращи в приложението към Регламент (ЕО) № 1107/96 за регистрацията на географски указания и наименования за произход по процедурата, предвидена в член 17 от Регламент (ЕИО) № 2081/92 на Съвета относно защитата на географските указания и наименования за произход на селскостопански и хранителни продукти (Danablu, Monti Iblei, Lesbos, Beaufort, Salers, Reblochon или Reblochon de Savoie, Laguiole, Mont d'Or или Vacherin du Haut-Doubs, Comté, Roquefort, Époisses de Bourgogne, Brocciu corse или Brocciu, Sainte-Maure de Touraine, Ossau-Iraty, dinde de Bresse, huile essentielle de lavande de Haute-Provence) (ОВ L 120, 15.5.2003 г., стр. 3).

      (4)  ОВ C 387, 1.11.2014 г., стр. 17.


title: Регламент за изпълнение (ЕС) № 1054/2012 на Комисията от 7 ноември 2012 година за одобрение на минимални промени в спецификацията на название, вписано в регистъра на защитените наименования за произход и на защитените географски указания [Taureau de Camargue (ЗНП)]

text:
               13.11.2012

               BG

               Официален вестник на Европейския съюз

               L 313/3

         РЕГЛАМЕНТ ЗА ИЗПЪЛНЕНИЕ (ЕС) № 1054/2012 НА КОМИСИЯТА
   от 7 ноември 2012 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания [Taureau de Camargue (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Франция за одобрение на промяна на елементите в спецификацията на защитеното наименование за произход „Taureau de Camargue“, регистрирано по силата на Регламент (ЕО) № 2036/2001 на Комисията (2), изменен с Регламент (ЕО) № 1068/2008 (3).

               (2)

               Заявлението цели промяна в спецификацията с уточняване на описанието на продукта, географския район, доказателството за произход, метода на производство, етикетирането, националните изисквания и данните на компетентния орган в държавата членка, на групата и на контролните органи.

               (3)

               Комисията разгледа съответните изменения и стигна до заключението, че те са обосновани. Тъй като по смисъла на член 9 от Регламент (ЕО) № 510/2006 промените са минимални, Комисията може да ги одобри, без да прибягва до процедурата, описана в членове 5, 6 и 7 от горепосочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Taureau de Camargue“ се изменя в съответствие с приложение I към настоящия регламент.
   Член 2
   Единният документ, в който се изреждат основните елементи на спецификацията, се намира в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 275, 18.10.2001 г., стр. 9.

      (3)  ОВ L 290, 31.10.2008 г., стр. 8.

      ПРИЛОЖЕНИЕ I
      Одобряват се следните изменения в спецификацията на защитеното наименование за произход „Taureau de Camargue“:

                  —

                  Извършено е актуализиране на информацията относно компетентната служба на държавата членка, групата заявител и контролните органи.

                  —

                  Описание на продукта: описанието на продукта е допълнено — добавена е възрастта на животните. Тази разпоредба не се променя и вече беше включена в рубриката „Метод на производство“ на спецификацията.

                  —

                  Географски район: географският район не е променен, но списъкът на кантоните, които фигурираха в общностната спецификация, е заменен от списък на общини.

                  —

                  Доказателство за произход рубриката е допълнена с разпоредби относно контрола и гаранцията на произхода и на проследимостта на наименованието — разпоредби, изменени след реформата на системата за контрол на френските контролирани наименования за произход — Appellation d’Origine Contrôlée („AOC“).

                  —

                  Метод на производство: рубриката е допълнена с разпоредби, фигуриращи в националните нормативни текстове, в които се определя AOC. Така са въведени критериите за генетична селекция на породите, максималната гъстота на отглеждане и начините на изчисляване на броя на животинските единици (ЖЕ). Направени са също така уточнения по отношение на забраната на приема на комбинирани пълноценни фуражи, както и по отношение на разрешените терапевтични процедури.
                  Въведени са разпоредбите относно клането на животните, съдържащи се в националните нормативни текстове (отстраняване на животните, транспорт, умъртвяване и обработка на кланичните трупове). Добавено е също така изискването за извършване на разфасоването в географския район, което фигурира в националните нормативни текстове.
                  Заличават се разпоредбите, които се припокриват с разпоредбите, включени в общите правила (контрол на заразните болести и етап на класиране на кланичните трупове по скалата EUROP).

                  —

                  Етикетиране: групата е пожелала да въведе задължението за поставяне на знака ЗНП на Европейския съюз.

                  —

                  Национални изисквания: националните изисквания са допълнени от таблица, съдържаща основните пунктове, които трябва да бъдат контролирани, и метода за оценяването им в съответствие с френското национално законодателство.

      ПРИЛОЖЕНИЕ II

         ЕДИНЕН ДОКУМЕНТ

      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      „TAUREAU DE CAMARGUE“
      No CE: FR-PDO-0105-0314-17.10.2011

         ЗГУ ( ) ЗНП ( Х )

      1.   Наименование

      „Taureau de Camargue“
      2.   Държава членка или трета държава

      Франция
      3.   Описание на земеделския продукт или храна

      3.1.   Вид продукт

                  Клас 1.1:

                  Прясно месо и карантия.

            3.2.   Описание на продукта, за който се отнася наименованието от точка 1

      Наименованието за произход „Taureau de Camargue“ се отнася до прясно месо от мъжки или женски животни от местни породи, тоест от породата „raço di Biou“, от породата „de Combat“ (порода, наричана още „brave“), или от кръстоска на екземпляри от тези две породи, които са родени, отгледани, заклани и разфасовани в географския район.
      Животните са на възраст не по-малко от 18 месеца.
      Срокът на зреене на труповете в кланицата трябва да е най-малко четиридесет и осем часа и най-много пет дни. Кланичните трупове не трябва да имат тегло за данъчни цели под 100 kg, освен юниците на възраст между 18 и 30 месеца, за които теглото е определено на 85 kg.
      Месото на „Taureau de Camargue“ се характеризира с наситения си червен цвят, то е сочно и с малко мазнини.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      Основен фураж трябва да бъде пашата, с изключение на зимния период, когато към храната може да се добавят само сено и зърнени храни, произведени в географския район. В никакъв случай не се разрешава употребата на комбинирани пълноценни фуражи, включително медикаментозни.
      3.5.   Специфични етапи на производството, които трябва да бъдат извършени в определения географски район

      Животните трябва да бъдат родени, отгледани, заклани и разфасовани в географския район
      3.6.   Специфични правила за рязане, настъргване, опаковане и др.

      Кланичните трупове трябва да бъдат разфасовани в географския район — на практика средният размер на кланичните трупове на животните, използвани за продуктите със ЗНП „Taureau de Camargue“, е по-малък от този на предназначените за клане говеда, което означава, че са необходими съответните човешки умения, за да се получи най-доброто от тези малки кланични трупове. Тези умения са се запазили единствено в географския район, тъй като двете породи, от които се получава ЗНП „Taureau de Camargue“, почти не се отглеждат другаде във Франция.
      3.7.   Специфични правила за етикетиране

      Идентификацията на месото със защитеното наименование за произход „Taureau de Camargue“ се извършва на етап цял кланичен труп между момента на определяне на теглото за данъчни цели и края на охлаждането.
      Тя се извършва чрез незабавното поставяне на идентификационен печат за ЗНП върху различните мускули (осем точки). Въпросният печат се предоставя от службите на Националния институт за произход и качество (Institut national de l’origine et de la qualité).
      По веригата до крайния дистрибутор кланичният труп и разфасовките от него са снабдени с етикет, в който се посочват най-малко следните данни:

                  —

                  защитеното наименование,

                  —

                  кланичният номер,

                  —

                  ясно изписаното наименование на стопанството,

                  —

                  наименованието и адресът на разфасовъчния цех или на кланицата,

                  —

                  логото за ЗНП на Европейския съюз.

            4.   Кратко определение на географския район

      За да получи наименование за произход, месото трябва да произлиза от животновъдни стопанства (manades или ganaderías), разположени в географския регион, където се отглеждат съответно бикове от породите „raço di Biou“ и „de Combat“.
      Животните трябва да бъдат родени, отгледани, заклани и разфасовани в следния географски район:

                  Департамент Bouches-du-Rhône:

                              —

                              Кантон Arles — всички общини.

                              —

                              Кантон Châteaurenard — всички общини.

                              —

                              Кантон Eyguières — Aureilles, Eyguières, Lamanon и Mouriès.

                              —

                              Кантон Istres — Fos-sur-Mer, Istres.

                              —

                              Кантон Orgon — всички общини.

                              —

                              Кантон Port-Saint-Louis-du-Rhône — Port-Saint-Louis-du-Rhône.

                              —

                              Кантон Salon-de-Provence — Grans, Miramas и Salon-de-Provence.

                              —

                              Кантон Saintes-Maries-de-la-Mer — Saintes-Maries-de-la-Mer.

                              —

                              Кантон Saint-Rémy-de-Provence — всички общини.

                              —

                              Кантон Tarascon-sur-Rhône — всички общини.

                  Департамент Gard:

                              —

                              Кантон Aigues-Mortes — всички общини.

                              —

                              Кантон Aramon — всички общини, с изключение на общините Estézargues и Domazan.

                              —

                              Кантон Beaucaire — всички общини.

                              —

                              Кантон Lédignan — Mauressargues.

                              —

                              Кантон Marguerittes — всички общини.

                              —

                              Кантон Nîmes — всички общини.

                              —

                              Кантон Quissac — всички общини с изключение на общината Quissac.

                              —

                              Кантон Remoulins — Argilliers, Collias, Remoulins и Vers-Pont-du-Gard.

                              —

                              Кантон Rhony-Vidourle — всички общини.

                  Кантон Saint-Chaptes — всички общини с изключение на общините Aubussargues, Collorgues, Baron, Foissac, Saint-Dézéry.

                              —

                              Кантон Saint-Gilles — всички общини.

                              —

                              Кантон Saint-Mamert — всички общини.

                              —

                              Кантон Sommières — всички общини.

                              —

                              Кантон Uzès — Arpaillargues-et-Aureillac, Blauzac, Sanilhac-Sagriès, Saint-Maximin и Uzès.

                              —

                              Кантон Vauvert — всички общини.

                              —

                              Кантон Vistrenque (La) — всички общини.

                  Департамент Hérault:

                              —

                              Кантон Castries — всички общини.

                              —

                              Кантон Claret — Campagne, Fontanès, Garrigues, Sauteyrargues и Vacquières.

                              —

                              Кантон Lunel — всички общини.

                              —

                              Кантон Matelles — Prades-le-Lez, Saint-Bauzille-de-Montmel, Sainte-Croix-de-Quintillargues и Saint-Vincent-de-Barbeyrargues.

                              —

                              Кантон Mauguio — всички общини.

                  Кантон Montpellier — Castelnau-le-Lez, Clapiers, Le Crès, Lattes, Montpellier и Pérols.

            Във вътрешността на този географски район е обособена т. нар. „влажна зона“.
      5.   Връзка с географския район

      5.1.   Специфична характеристика на географския район

      Географският район на ЗНП съответства на района на зимните пасища на „Taureau de Camargue“, тоест на общините, в които животните обикновено прекарват зимата в огромните пространства от garrigue (характерни за Южна Франция местности, покрити с храсталаци и варовикови скали) и ливади. Във вътрешността на тази зона се намира така наречената „влажна зона“, която съответства на границите на Camargue и в която животните пребивават поне шест месеца през летния период.
      Тези обширни пасища, съставени от халофилни растения в Camargue и от сухи ливади в районите на зимна паша, оказват влияние върху физическото и менталното развитие на животните. Самото животновъдство е от първостепенно значение за околната среда, тъй като оказва влияние върху промените на растителността в естествената среда (площи, покрити със Salicornia, солени ливади, мочурища и тревни площи) — биковете ограничават разрастването на някои растителни видове и използват големи растителни масиви, съставени от разнообразни на местообитания, които са разположени в близост помежду си и са взаимно свързани.
      5.2.   Специфична характеристика на продукта

      В много източници се говори за специфичните качества на „Taureau de Camargue“, които от една страна се дължат на изолацията на породата, обусловена от специфичната конфигурация на Camargue, от друга — на начина на отглеждане, разработен от човека с цел приспособяване към специфичните условия на средата.
      Животните са в почти диво състояние, неотглеждани в домашни условия, издръжливи и устойчиви, отнасят се с недоверие към хората и могат да бъдат агресивни.
      Вследствие на това месото, получено от тези животни, има специфични характеристики, описани в проучването на INRA (Национален институт за агрономически изследвания) от 5 декември 2007 г. (конференция „Срещи във връзка с изследванията за преживните животни“), основните резултати от което сочат, че мускулната тъкан на тези животни е с наситено червен цвят и че месото е с малко мазнини.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Спецификата на месото „Taureau de Camargue“ е тясно свързана с неговия произход и с крайната цел на отглеждане на животните, а именно — борбите с бикове, за които са необходими почти диви екземпляри, отгледани в среда със съхранен естествен характер.
      Неспокойният и агресивен темперамент на животните отговаря напълно на предназначението им и придава характерните качества на полученото от тях месо.
      Продуктът със ЗНП „Taureau de Camargue“, добит от традиционните местни породи „camarguaise“ и „brave“, е отлично приспособен към условията в Camargue.
      Отглеждани на свобода, биковете от Camargue се хранят с растителността в района и прекарват поне шест месеца във влажната зона. Тази зона се характеризира с равнинни пейзажи, образувани в резултат на специфична геоложка и почвена структура с по-ниско или по-високо съдържание на сол. Върху тези бедни от агрономическа гледна точка почви се намират доста специфични екосистеми (например солянка, тученичево халимионе (Halimione portulacoides), валмо).
      Органолептичните качества и специфичният характер на месото могат да се обяснят с разнообразието на растителни видове в зоните за паша:

                  —

                  халофилни растения (солянка, тученичево халимионе, валмо и др.) в солена среда,

                  —

                  тръстика и власатка в сладководна среда,

                  —

                  естествената растителност на garrigue през зимата.

            Наситено червеният цвят на месото е свързан с неговото ниво на pH, което вероятно се дължи на алкалната почва, от която се хранят халофилните растения. Фината текстура на месото е обусловена от вида мускулни влакна, които се развиват от редовното движение на животните, отглеждани чрез екстензивна паша (естествени пасища). В резултат на тези доброволни и чести придвижвания животните не могат да развият значителна мастна тъкан, което води до бедно на липиди месо.
      „Taureau de Camargue“ притежава специфични характеристики, обусловени от комплексното влияние на почвата, средата и условията на живот.
      Приспособени към своето местообитание и отглеждани от древни времена посредством екстензивни методи, животните, от които се получава „Taureau de Camargue“, са се обособили като важен фактор за поддържане на биоразнообразието в Camargue.

         Препратка към публикуваната спецификация

      https://www.inao.gouv.fr/fichier/CDCTaureauDeCamargue.pdf